CELEX: 52020PC0841
Language: da
Date: 2021-01-27
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af en afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen

EUROPA-KOMMISSIONEN
            Bruxelles, den 27.1.2021
            COM(2020) 841 final/2
            2020/0373(NLE)
            COM(2020) 841 final of 14.12.2020 downgraded on 27.1.2021
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af en afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen
            
               
         
         
            
               BEGRUNDELSE
            
            
               1.Forslagets genstand
            
            
               Kommissionen foreslår, at Rådet fastlægger den holdning, der skal indtages på Unionens vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen"), til Det Blandede Udvalgs afgørelse om ændring af nævnte aftale.
            
            
               2.Baggrund for forslaget
            
            
               2.1.Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
            
            
               Ved udtrædelsesaftalen fastsættes ordningerne for Det Forenede Kongeriges velordnede udtræden af Unionen og Euratom. Udtrædelsesaftalen trådte i kraft den 1. februar 2020.
            
            
               2.2.Det Blandede Udvalg
            
            
               Det Blandede Udvalg, der er nedsat i henhold til udtrædelsesaftalens artikel 164, stk. 1, består af repræsentanter for Unionen og Det Forenede Kongerige. Formandskabet varetages i fællesskab af Unionen og Det Forenede Kongerige. I bilag VIII til udtrædelsesaftalen fastsættes forretningsordenen for Det Blandede Udvalg. Det Blandede Udvalg træder sammen mindst én gang om året eller på Unionens eller Det Forenede Kongeriges anmodning og fastsætter sin mødekalender og sin dagsorden efter fælles overenskomst. 
            
            
               Det Blandede Udvalgs opgaver er fastlagt i udtrædelsesaftalens artikel 164 og består primært i:
            
            
               ·at føre tilsyn med gennemførelsen og anvendelsen af aftalen direkte eller gennem det arbejde, der varetages af specialudvalgene, som rapporterer til det
            
            
               ·at vedtage afgørelser og fremsætte henstillinger, bl.a. ændringer til aftalen i de tilfælde, der er fastsat i denne
            
            
               ·at forhindre de problemer og bilægge de tvister, der eventuelt kan opstå med hensyn til fortolkningen og anvendelsen af denne aftale.
            
            
               2.3.Den påtænkte retsakt, der skal vedtages af Den Blandede Komité
            
            
               I overensstemmelse med udtrædelsesaftalens artikel 171, stk. 1, udarbejder Det Blandede Udvalg senest ved overgangsperiodens udløb en liste over 25 personer, der har vilje og evne til at fungere som medlemmer af et voldgiftspanel. Det Blandede Udvalg sikrer også, at listen til enhver tid overholder de specifikke krav, der er fastsat i udtrædelsesaftalen.
            
            
               Formålet med den påtænkte afgørelse er at opstille listen over personer, der har vilje og evne til at fungere som medlemmer af voldgiftspaneler i henhold til udtrædelsesaftalen.
            
            
               Den påtænkte retsakt bliver bindende for parterne i henhold til udtrædelsesaftalens artikel 166, stk. 2. I overensstemmelse med forretningsordenens regel 9 vil afgørelser vedtaget af Det Blandede Udvalg angive datoen for deres ikrafttræden.
            
            
               3.Den holdning, der skal indtages på Unionens vegne
            
            
               Den overgangsperiode, der er fastsat i udtrædelsesaftalen, udløber den 31. december 2020. Langt størstedelen af udtrædelsesaftalens bestemmelser, herunder bestemmelserne om tvistbilæggelse i henhold til sjette del, afsnit III, træder i kraft den 1. januar 2021. Det er nødvendigt, at en liste over voldgiftsmænd er på plads senest den 1. januar 2021 i tilfælde af en tvist om fortolkningen af udtrædelsesaftalen, idet hver af parterne fra det tidspunkt kan henvise tvister til bindende voldgift. 
            
            
               Unionen og Det Forenede Kongerige har i fællesskab foreslået fem personer til at fungere som formand for voldgiftspanelet. Unionen og Det Forenede Kongerige har hver foreslået ti personer til at fungere som medlemmer af voldgiftspanelet.
            
         
         
            
               Unionens holdning bør derfor være at støtte Det Blandede Udvalgs vedtagelse af en afgørelse i henhold til udtrædelsesaftalens artikel 171, stk. 1, om udarbejdelse af en liste over 25 personer, der har vilje og evne til at fungere som voldgiftsmænd i henhold til aftalen i overensstemmelse med det udkast til afgørelse, der er knyttet til dette forslag.
            
            
               Desuden har Unionen udvalgt en reservepulje på 17 personer, som Unionen kan kontakte efter behov, når Det Blandede Udvalg ajourfører listen med 25 personer, jf. artikel 171, stk. 1, sidste punktum.
            
            
               4.Retsgrundlag
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Den afgørelse, som Det Blandede Udvalg skal vedtage, er en retsakt, der har retsvirkninger. Den påtænkte retsakt vil være bindende for parterne, jf. aftalens artikel 166, stk. 2.
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               Formålet med og indholdet af den påtænkte retsakt er at fastlægge Unionens holdning til listen over personer, der har vilje og evne til at fungere som medlemmer af voldgiftspaneler i henhold til udtrædelsesaftalen. Indgåelsen af aftalen var baseret på artikel 50, stk. 2, i traktaten om Den Europæiske Union. 
            
            
               Retsgrundlaget for den foreslåede afgørelse bør derfor være artikel 50, stk. 2, i traktaten om Den Europæiske Union sammenholdt med artikel 218, stk. 9, i TEUF. 
            
            
               5.Offentliggørelse af den påtænkte retsakt
            
            
               Da formålet med Det Blandede Udvalgs afgørelse er at opstille en liste over personer, der har vilje og evne til at fungere som medlemmer af voldgiftspaneler i henhold til udtrædelsesaftalen, bør Det Blandede Udvalgs afgørelse offentliggøres i Den Europæiske Unions Tidende efter vedtagelsen.
            
            
               2020/0373 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af en afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Union, særlig artikel 50, stk. 2, 
            
            
               under henvisning til traktaten om Den Europæiske Unions funktionsmåde, særlig artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen") blev indgået ved Rådets afgørelse (EU) 2020/135
                  1
                og trådte i kraft den 1. februar 2020.
            
            
               (2)I henhold til udtrædelsesaftalens artikel 171, stk. 1, skal Det Blandede Udvalg senest ved overgangsperiodens udløb som fastsat i udtrædelsesaftalen udarbejde en liste over 25 personer, der har vilje og evne til at fungere som medlemmer af et voldgiftspanel. Det Blandede Udvalg skal sikre, at listen til enhver tid overholder kravene.
            
            
               (3)I henhold til udtrædelsesaftalens artikel 171, stk. 2, må listen kun omfatte personer, hvis uafhængighed er uomtvistelig, som i deres hjemland opfylder betingelserne for at indtage de højeste dommerembeder, eller som er jurister, hvis faglige kvalifikationer er almindeligt anerkendt, og som besidder specialiseret viden om eller har erfaringer med EU-retten og folkeretten. Listen må ikke omfatte personer, som er medlemmer af eller tjenestemænd eller øvrige ansatte i Unionens institutioner, en medlemsstats regering eller Det Forenede Kongeriges regering.
            
            
               (4)Unionen og Det Forenede Kongerige har i fællesskab foreslået fem personer til at fungere som formand for voldgiftspanelet og har hver foreslået ti personer til at fungere som medlem af voldgiftspanelet. 
            
            
               (5)Den holdning, der skal indtages på Unionens vegne i Det Blandede Udvalg, bør fastlægges.
            
            
               (6)Endvidere bør der opstilles en reservepulje af eksperter, der har vilje og evne til at fungere som voldgiftsmænd i henhold til udtrædelsesaftalen, og som kan kontaktes med henblik på ajourføring af listen over 25 personer fra Unionens side —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Det Blandede Udvalg, der er nedsat ved udtrædelsesaftalens artikel 164, stk. 1, baseres på det udkast til afgørelse fra Det Blandede Udvalg, der er knyttet til nærværende afgørelse i bilag I.
            
            
               Den holdning, der skal indtages på Unionens vegne på det møde, hvor Det Blandede Udvalg vedtager den afgørelse, der er omhandlet i ovenstående stykke, skal være at støtte, at der til protokollen for nævnte møde knyttes en note om procedurerne for den fremtidige udnævnelse af formænd på listen over formænd for det i udtrædelsesaftalen omhandlede voldgiftspanel, jf. bilag II. 
            
            
               Artikel 2
            
            
               Der opstilles en reserveliste over personer, som Unionen i fremtiden kan foreslå til besættelse af ledige pladser på listen over 25 personer, jf. bilag III.
            
            
               Artikel 3
            
            
               Det Blandede Udvalgs afgørelse offentliggøres i Den Europæiske Unions Tidende. 
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 31.1.2020, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            BILAG 
            til
            Forslag til Rådets afgørelse
            om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af en afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen
            
               
         
         
            
               BILAG I
            
            
               Afgørelse nr. .../2020 vedtaget af Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
            
            
               af XXX
            
            
               om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen
            
            
               DET BLANDEDE UDVALG HAR —
            
            
               under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
                  1
                ("udtrædelsesaftalen"), særlig artikel 171, stk. 1, og
            
            
               ud fra følgende betragtninger:
            
            
               (1)I henhold til udtrædelsesaftalens artikel 171, stk. 1, skal Det Blandede Udvalg senest ved overgangsperiodens udløb som fastsat i nævnte aftale udarbejde en liste over 25 personer, der har vilje og evne til at fungere som medlemmer af et voldgiftspanel.
            
            
               (2)I henhold til udtrædelsesaftalens artikel 171, stk. 2, må listen kun omfatte personer, hvis uafhængighed er uomtvistelig, som i deres hjemland opfylder betingelserne for at indtage de højeste dommerembeder, eller som er jurister, hvis faglige kvalifikationer er almindeligt anerkendt, og som besidder specialiseret viden om eller har erfaringer med EU-retten og folkeretten. Disse personer må ikke være medlemmer af eller tjenestemænd eller øvrige ansatte i Unionens institutioner, en medlemsstats regering eller Det Forenede Kongeriges regering.
            
            
               (3)På baggrund af det fælles forslag fra Unionen og Det Forenede Kongerige vedrørende fem personer til hvervet som formand for voldgiftspanelet og de respektive forslag fra Unionen og Det Forenede Kongerige om hver ti personer til hvervet som medlemmer af voldgiftspanelet —
            
            
               VEDTAGET DENNE AFGØRELSE:
            
            
               Artikel 1
            
            
               Listen over 25 personer, der har vilje og evne til at fungere som voldgiftsmænd i henhold til udtrædelsesaftalen, findes i bilag I. 
            
            
               Artikel 2
            
            
               Denne afgørelse træder i kraft den 1. januar 2021.
            
            
               Udfærdiget i …, den …
            
            
               
                  På Det Blandede Udvalgs vegne 
               
               
                  Formænd
               
            
            
               BILAG I 
            
         
         
            
               til afgørelse nr. .../2020 vedtaget af Det Blandede Udvalg 
            
            
            
               Formænd for det i udtrædelsesaftalen omhandlede voldgiftspanel
            
            
               Corinna Wissels
            
            
               Angelika Helene Anna Nussberger
            
            
               Jan Klucka
            
            
               Sir Daniel Bethlehem
            
            
               Gabrielle Kaufmann-Kohler
            
            
            
               Ordinære medlemmer af det i udtrædelsesaftalen omhandlede voldgiftspanel
            
            
               EU:
            
            
               Hubert Legal 
            
            
               Helena Jaderblöm 
            
            
               Ursula Kriebaum 
            
            
               Jan Wouters 
            
            
               Christoph Walter Hermann 
            
            
               Javier Diez-Hochleitner 
            
            
               Alice Guimaraes-Purokoski 
            
            
               Barry Doherty 
            
            
               Tamara Capeta 
            
         
         
            
               Nico Schrijver
            
            
               UK:
            
            
               Sir Gerald Barling 
            
            
               Sir Christopher Bellamy 
            
            
               Zachary Douglas 
            
            
               Sir Patrick Elias 
            
            
               Dame Elizabeth Gloster 
            
            
               Sir Peter Gross 
            
            
               Toby Landau QC 
            
            
               Dan Sarooshi QC 
            
            
               Jemima Stratford QC 
            
            
               Sir Michael Wood
            
         
         
            
                  
                     (1)
                  
                        
                  EUT L 29 af 31.1.2020, s.7.
               
            
      
    ---documentbreak--- NA ---documentbreak--- 
      
         
               EUROPA-KOMMISSIONEN
            Bruxelles, den 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            BILAG 
            til
            Forslag til Rådets afgørelse
            om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af en afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen
            
               
         
         
            
               BILAG II
            
            
               Udkast til note, som skal knyttes til protokollen for mødet i Det Blandede Udvalg, der er nedsat ved udtrædelsesaftalen, af xx. december 2020 om procedurerne for den fremtidige udnævnelse af formænd på listen over formænd for det i udtrædelsesaftalen omhandlede voldgiftspanel
            
            
               
                  Det Blandede Udvalg har i dag vedtaget listen over 25 personer, der har vilje og evne til at fungere som medlemmer af et voldgiftspanel i overensstemmelse med udtrædelsesaftalens artikel 171. Parterne minder om, at den femte person på listen over formænd blev udvalgt efter en lodtrækning, der fandt sted den 9. december 2020 i overværelse af repræsentanter for begge parter. 
               
               
                  For at sikre balance over tid skal der anvendes en rotationsordning. Hvis en formand, som blev stillet af den part, hvis kandidater optager tre pladser på listen over fem formænd, forlader sin post, skal den anden part stille tre kandidater, hvoriblandt den første part inden for tre arbejdsdage vælger en formand til besættelse af den ledige post. 
               
               
                  Hvis en formand, som blev stillet af den part, hvis kandidater optager to pladser på listen over fem formænd, forlader sin post, finder rotationsordningen ikke anvendelse, og nævnte part skal således stille tre kandidater, hvoriblandt den anden part inden for tre arbejdsdage vælger en formand til besættelse af den ledige post. 
               
               
                  Listen over formænd vil derfor på intet tidspunkt have færre end to formænd stillet af hver part. 
               
               
                  Efter hver udskiftning som anført ovenfor bør Det Blandede Udvalg ændre listen over 25 personer ved en afgørelse, der vedtages i overensstemmelse med udtrædelsesaftalens artikel 171.
               
               
                  Under alle omstændigheder gennemgår Det Blandede Udvalg listen over 25 personer to år efter ikrafttrædelsen af den i dag vedtagne afgørelse fra Det Blandede Udvalg. Parterne vil gøre deres yderste for i fællesskab at foreslå en liste over fem formænd under denne gennemgang, jf. udtrædelsesaftalen. Denne liste bør erstatte den tidligere liste senest seks måneder efter gennemgangens start.
               
               
                  Hvis der under gennemgangen ikke kan opnås enighed om den femte formand, skal den part, hvis kandidater på det pågældende tidspunkt optager to pladser på listen over fem, stille tre kandidater, hvoriblandt den anden part inden for tre dage vælger en formand til besættelse af den ledige post på listen. Efter gennemgangen bør Det Blandede Udvalg ændre listen over 25 personer ved en afgørelse, der vedtages i overensstemmelse med udtrædelsesaftalens artikel 171.
               
               
                  Alle kandidater, som en part bringer i forslag med henblik på den anden parts valg i overensstemmelse med proceduren i denne note, skal opfylde kriterierne i udtrædelsesaftalens artikel 171, og hvis en part med rimelighed mener, at dette ikke er tilfældet, forbeholder denne sig ret til at gøre indsigelse mod opførelsen eller udpegelsen af en sådan kandidat. 
               
            
         
         
      
    ---documentbreak--- NA ---documentbreak--- NA ---documentbreak--- 
      
         
               EUROPA-KOMMISSIONEN
            Bruxelles, den 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            BILAG 
            til
            Forslag til Rådets afgørelse
            om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af en afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen
            
               
         
         
            
               BILAG III
            
            
               
                  Reserveliste over kandidater, der har vilje og evne til at fungere som EU-medlemmer af et voldgiftspanel i henhold til aftalen
               
            
            
               Myron Nicolatos 
            
            
               Ezio Perillo 
            
            
               Vilenas Vadapalas 
            
            
               Andreas Müller 
            
            
               Pierre d'Argent 
            
            
               Radostin Georgiev Petrov 
            
            
               Costas Clerides 
            
            
               Antonin Mokry 
            
            
               Carri Ginter 
            
            
               Nikolaos Markopoulos 
            
            
               Jukka Snell 
            
            
               Janos Martonyi 
            
            
               Alessandra Pietrobon 
            
            
               Ignas Vegele 
            
            
               Anita Kovalevska
            
            
               Kaj I. Hober 
            
            
               Matej Avbelj